Yogʻochsozlik sanoati xomashyo bazasini mustahkamlash va sohani yanada rivojlantirish chora-tadbirlari toʻgʻrisida
(resolution, 2021-07-15)

Respublikada yogʻoch va yogʻochsozlik sanoati xomashyo bazasini mustahkamlash, mebel sanoatida yogʻoch mahsulotlari xomashyosiga boʻlgan ehtiyojni qondirish, ularni import qilish hajmini kamaytirish, shuningdek, mebel va yogʻochsozlik sanoatini yanada rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Qishloq xoʻjaligi vazirligi, Mebel va yogʻochsozlik sanoati uyushmasi hamda Oʻrmon xoʻjaligi davlat qoʻmitasining respublikada yogʻochsozlik sohasining xomashyo bazasini mustahkamlash, mebel sanoatining barcha yoʻnalishlarini rivojlantirish va shu orqali yogʻoch importi hajmini kamaytirish toʻgʻrisidagi taklifi maʼqullansin. 2. Yogʻochsozlik sanoati xomashyo bazasini mustahkamlash va sohani yanada rivojlantirish chora-tadbirlari rejasi ilovaga muvofiq tasdiqlansin. 3. Oʻzbekiston Respublikasi Qishloq xoʻjaligi vazirligi, Oʻrmon xoʻjaligi davlat qoʻmitasi: a) 2021-yil 10-martdan boshlab oʻrmon xoʻjaliklari va koʻchat yetkazib beruvchi boshqa tadbirkorlik subyektlari tomonidan mebel sanoatida yogʻoch xomashyosi sifatida foydalaniladigan pavlovniya, yongʻoq, chinor, shumtol, qayragʻoch hamda boshqa daraxtlar plantatsiyalarini tashkil etuvchi barcha yuridik va jismoniy shaxslarga zarur koʻchat ekish materiallari belgilangan tartibda shartnoma asosida yetkazib berilishini taʼminlasin; b) Mebel va yogʻochsozlik sanoati uyushmasi bilan birgalikda 2021-yil 20-martga qadar: mebel va yogʻochsozlik sanoati tashkilotlarining yogʻoch xomashyosiga boʻlgan oʻrtacha yillik talabini oʻrganib chiqib, sohada import ulushini kamaytirish boʻyicha Vazirlar Mahkamasiga asoslangan taklif kiritsin; mebel sanoatida yogʻoch xomashyosi sifatida pavlovniya, yongʻoq, chinor, shumtol, qayragʻoch va boshqa daraxtlar turlarini ishlatish imkoniyatlarini xorijiy tajribani inobatga olgan holda hamda ishlab chiqaruvchilarga mahsulotni yetishtirish muddati va hajmlaridan kelib chiqib, tahlillar asosida ishlab chiqaruvchilar roʻyxati, talab etiladigan yogʻoch xomashyosi hajmi, mos ravishda ajratiladigan yer maydonlari boʻyicha roʻyxatni shakllantirsin; v) pavlovniya va boshqa daraxtlar plantatsiyalarini yaratish, undan mebel va yogʻochsozlik sanoatida yogʻoch xomashyosi sifatida foydalanish bilan bogʻliq muammolarning yechimiga qaratilgan ilmiy loyihalar tanlovini eʼlon qilish uchun Innovatsion rivojlanish vazirligiga belgilangan tartibda takliflarni taqdim etsin. 4. Vazirlar Mahkamasining “Respublikada tez oʻsuvchi va sanoatbop pavlovniya daraxti plantatsiyalarini barpo qilish chora-tadbirlari toʻgʻrisida” 2020-yil 27-avgustdagi 520-son qarorining 1-bandiga muvofiq respublika boʻyicha tuproq-iqlim sharoitidan kelib chiqib, suv tanqis, yer osti suvlari 30 metrdan pastda joylashgan foydalanilmayotgan zaxira maydonlarda hamda oʻrmon fondining suv tanqis yoki tuprogʻi shoʻr boʻlgan yerlarida pavlovniya plantatsiyalarini tashkil qilish belgilanganligi maʼlumot uchun qabul qilinsin. Qoraqalpogʻiston Respublikasi Vazirlar Kengashi va viloyatlar hokimliklari Mebel va yogʻochsozlik sanoati uyushmasi bilan birgalikda bir oy muddatda klaster shaklida pavlovniya va boshqa daraxtlar plantatsiyalarini tashkil etish uchun mebel va yogʻochsozlik sanoati tashkilotlariga zaxiradagi va foydalanishdan chiqqan yerlardan belgilangan tartibda kamida 50 gektardan ajratish choralarini koʻrsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev, Oʻzbekiston Respublikasi Qishloq xoʻjaligi vaziri J.A. Xodjayev hamda Oʻrmon xoʻjaligi davlat qoʻmitasi raisi N.J. Bakirov zimmasiga yuklansin. T/r Chora-tadbirlar nomi Ijro muddati Masʼullar 1. Oʻrmon xoʻjaliklari va koʻchat yetkazib beruvchi boshqa tadbirkorlik subyektlari tomonidan mebel sanoatida yogʻoch xomashyosi sifatida foydalaniladigan pavlovniya, yongʻoq, chinor, shumtol, qayragʻoch hamda boshqa daraxtlar plantatsiyalarini tashkil etuvchi barcha yuridik va jismoniy shaxslarga zarur koʻchat ekish materiallari belgilangan tartibda shartnoma asosida yetkazib berilishini taʼminlash. 2021-yil 10-martdan boshlab Qishloq xoʻjaligi vazirligi, Oʻrmo� xoʻjaligi davlat qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari 2. Mebel va yogʻochsozlik sanoati tashkilotlarining yogʻoch xomashyosiga boʻlgan oʻrtacha yillik talabini oʻrganib chiqib, sohada import ulushini kamaytirish boʻyicha Vazirlar Mahkamasiga asoslangan taklif kiritish. 2021-yil 20-mart Qishloq xoʻjaligi vazirligi, Oʻrmon xoʻjaligi davlat qoʻmitasi, Mebel va yogʻochsozlik sanoati uyushmasi 3. Mebel sanoatida yogʻoch xomashyosi sifatida pavlovniya, yongʻoq, chinor, shumtol, qayragʻoch va boshqa daraxtlar turlarini ishlatish imkoniyatlarini xorijiy tajribani inobatga olgan holda hamda ishlab chiqaruvchilarga mahsulotni yetishtirish muddati va hajmlaridan kelib chiqib, tahlillar asosida ishlab chiqaruvchilar roʻyxati, talab etiladigan yogʻoch xomashyosi hajmi, mos ravishda ajratiladigan yer maydonlari boʻyicha roʻyxatni shakllantirish. 2021-yil 20-mart Qishloq xoʻjaligi vazirligi, Oʻrmon xoʻjaligi davlat qoʻmitasi, Mebel va yogʻochsozlik sanoati uyushmasi 4. Pavlovniya va boshqa daraxtlar plantatsiyalarini yaratish, undan mebel va yogʻochsozlik sanoatida yogʻoch xomashyosi sifatida foydalanish bilan bogʻliq muammolarning yechimiga qaratilgan ilmiy loyihalar tanlovini eʼlon qilish uchun Innovatsion rivojlanish vazirligiga belgilangan tartibda takliflarni taqdim etish. 2021-yil 20-mart Oʻrmon xoʻjaligi davlat qoʻmitasi, Qishloq xoʻjaligi vazirligi, Mebel va yogʻochsozlik sanoati uyushmasi, Innovatsion rivojlanish vazirligi 5. Qoraqalpogʻiston Respublikasi Vazirlar Kengashi va viloyatlar hokimliklari Mebel va yogʻochsozlik sanoati uyushmasi bilan birgalikda klaster shaklida pavlovniya va boshqa daraxtlar plantatsiyalarini tashkil etish uchun mebel va yogʻochsozlik sanoati tashkilotlariga zaxiradagi va foydalanishdan chiqqan yerlardan belgilangan tartibda kamida 50 gektardan ajratish. 2021-yil 25-mart Qoraqalpogʻiston Respublikasi Vazirlar Kengashi va viloyatlar hokimliklari, Mebel va yogʻochsozlik sanoati uyushmasi 6. Pavlovniya va boshqa daraxtlar plantatsiyalari tashkil etilgan hududlarni xatlovdan oʻtkazish va elektron xaritalarga joylashtirish. 2021 — 2024-yillar har yili dekabr “Oʻzdaverloyiha” instituti, Qoraqalpogʻiston Respublikasi Vazirlar Kengashi va viloyatlar hokimliklari 7. Mebel sanoatida yogʻoch xomashyosi sifatida pavlovniya daraxt turini ishlatish imkoniyatla�ini ilmiy asosda oʻrganib chiqish, ilmiy tavsiyalar berish hamda ishlab chiqarishga joriy etish. 2021-yil iyun Qishloq xoʻjaligi vazirligi, Oʻrmon xoʻjaligi davlat qoʻmitasi, Mebel va yogʻochsozlik sanoati uyushmasi 8. Pavlovniya va boshqa daraxtlar koʻchatlarining muvofiqlik sertifikatlari va nav guvohnomalarini ishlab chiqish hamda sotish tizimini yoʻlga qoʻyish. 2021-yil dekabr Qishloq xoʻjaligi vazirligi, “Oʻzstandart” agentligi, Oʻrmon xoʻjaligi davlat qoʻmitasi 9. Yogʻochsozlik va mebel sanoatida yogʻoch xomashyosi sifatida foydalanish bilan bogʻliq muammolarning yechimiga qaratilgan ilmiy loyihalarni ishlab chiqish va amalga oshirish. Loyihalar tanlovi eʼlon qilingan muddatlarda Innovatsion rivojlanish vazirligi, Qishloq xoʻjaligi vazirligi, Oʻrmon xoʻjaligi davlat qoʻmitasi, Mebel va yogʻochsozlik sanoati uyushmasi 10. Shakllantirilgan roʻyxatdan kelib chiqqan holda kelgusida tashkil etiladigan pavlovniya, yongʻoq, chinor, shumtol, qayragʻoch plantatsiyalari hisobidan talab etiladigan yogʻoch xomashyosini yetkazib berish. Ehtiyojdan kelib chiqqan holda Qoraqalpogʻiston Respublikasi Vazirlar Kengashi va viloyatlar hokimliklari, Qishloq xoʻjaligi vazirligi, Oʻrmon xoʻjaligi davlat qoʻmitasi, Mebel va yogʻochsozlik sanoati uyushmasi